**NOTĂ INFORMATIVĂ**

**la proiectul de decizie ”Cu privire la aplicarea proiectului**

**în cadrul Programului Interreg NEXT România – Republica Moldova 2021-2027”**

1. **Condiţiile ce au impus elaborarea proiectului de decizie**

În conformitate cu art.43(1) b) al Legii nr.436-XVI din 28 decembrie 2006 privind administrația publică locală, Legea nr.397 -XV din 16 octombrie 2003 privind finanțele publice locale,

având în vedere că, la data de 08 august 2023 pînă la 9 februarie 2024, fost lansat Apelul de proiecte standard în cadrul Programului Interreg NEXT România – Republica Moldova 2021-2027, ţinând cont de importanţa dezvoltării şi consolidării relaţiilor de parteneriat şi colaborare transfrontalieră, Centrul de Resurse şi Atragerea Investiţiilor a Consiliului Raional a elaborat proiectul de decizie ”Cu privire la aplicarea proiectului în cadrul Programului Interreg Romania –Republica Moldova 2021-2027”.

Scopul proiectului este acceptarea aplicării proiectului *”SNOW ANGELS: Sustainable resilience and winter disaster risk prevention through community-based approach” (ÎNGERII DE ZĂPADĂ: Reziliență durabilă și prevenirea riscurilor de dezastre de iarnă prin abordare bazată pe comunitate*) la Apelul de proiecte standard în cadrul Programului Interreg NEXT România – Republica Moldova 2021-2027.

**2. Conformitatea proiectului cu actele normative și legislative în vigoare**

Proiectul de decizie respectă prevederile actelor normative și legislative actuale și este elaborat în vederea implementării Legii nr. 239 din 13.11.2008 privind transparența în procesul decizional și Legii nr. 100 din 22.12.2017 cu privire la actele normative.

**3. Principalele prevederi, evidenţierea elementelor noi**

Legile care reglementează domeniul vizat:Legea nr.436-XVI din 28 decembrie 2006 privind administrația publică locală, Legea nr.397-XV din 16 octombrie 2003 privind finanțele publice locale

Urmare a proiectului *”SNOW ANGELS: Sustainable resilience and winter disaster risk prevention through community-based approach” (ÎNGERII DE ZĂPADĂ: Reziliență durabilă și prevenirea riscurilor de dezastre de iarnă prin abordare bazată pe comunitate*), vor putea fi atrase, în raionul Ungheni, investiții UE în valoare de aproximativ 400 000 Euro.

**4. Fundamentarea economico-financiară în cazul în care realizarea noilor reglementări necesită cheltuieli financiare şi de altă natură.**

Proiectul de decizie prevede acceptarea aplicării, de către Consiliul Raional Ungheni, în parteneriat cu Asociația de Dezvoltare Intercomunitară ”Euronest” la Apelul de proiecte standard în cadrul Programului Interreg NEXT Romania – Republica Moldova 2021-2027 a proiectului *”SNOW ANGELS: Sustainable resilience and winter disaster risk prevention through community-based approach” (ÎNGERII DE ZĂPADĂ: Reziliență durabilă și prevenirea riscurilor de dezastre de iarnă prin abordare bazată pe comunitate*).

Astfel, beneficiul economico - financiar viitor fiind de aproximativ 400 000 euro –investiții UE atrase în raionul Ungheni pentru îmbunătăţirea capacităţilor de reacție și suport în cazul situațiilor extreme de iarnă provocate de schimbările climaterice, reducînd pierderile materiale şi umane, beneficiarii finali fiind cetăţenii locuitori ai raionului Ungheni

**5. Modul de încorporare a actului în cadrul normativ**

Proiectul de decizie a fost elaborat în conformitate cu art.43(1) b) al Legii nr.436-XVI din 28 decembrie 2006 privind administrația publică locală, Legea nr.397-XV din 16 octombrie 2003 privind finanțele publice locale

**6.Avizarea și consultarea publică a proiectului**

În scopul respectării prevederii Legii nr. 239 din 13.11.2008 privind transparența în procesul decizional și Legii nr. 100 din 22.12.2017 cu privire la actele normative, anunțul cu privire la inițierea elaborării proiectului deciziei precum și anunțul cu privire la consultări publice inclusiv și proiectul de decizie cu toate explicațiile de rigoare a fost plasate pe pagina web [www.crungheni.md](http://www.crungheni.md) a Consiliului raional Ungheni.

Proiectul de decizie se prezintă comisiilor de specialitate pentru avizare pentru a se propune Consiliului raional pentru examinare și adoptare în ședință.

**7. Constatările expertizei juridice**

Proiectul de decizie ”Cu privire la aplicarea proiectelului în cadrul Programului Interreg NEXT România – Republica Moldova 2021-2027”, corespunde normelor legale.

**8.Impactul proiectului**

Impactul pe termen lung al proiectului va consta în atragerea și valorificarea investițiilor Uniunii Europene în raionul Ungheni și îmbunătăţirea capacităţilor de reacție și suport în cazul situațiilor extreme și de urgență de iarnă provocate de schimbările climatice, reducînd pierderile materiale şi umane, beneficiarii finali fiind cetăţenii locuitori ai raionului Ungheni. Actorii vizaţi in intervenţii în situaţii extreme fiind dotaţi cu echipamente, vor putea reduce timpul de intervenţie în localităţile raionului, vor avea posibilitatea să acţioneze prompt, fără a fi necesar timp întru identificarea sau împrumutul de la alte unităţi a echipamentului necesar. Iar cetăţenii informaţi, educaţi şi implicaţi în activităţi de adaptare la schimbările climaterice, vor aduce aportul lor în prevenirea situaţiilor de risc din regiune

**Şef Centrul de Resurse Violeta PETRE**

**şi Atragere a Investiţiilor**